Tinerii pianiști români fac performanță pe scena Festivalului George Enescu.
În această perioadă se desfăşoară online Festivalul Internaţional George Enescu. Din 55 de candidaţi în prima etapă, au trecut în cea de-a doua probă doar 13 de concurenţi. România are doi reprezentanţi: pe George Todică şi Adela Liculescu.
Urmașii lui Enescu se întrec online în perioada asta. E și o parte bună, a fost public record anul acesta din fața ecranelor la Festivalul Enescu. Iar doi tineri pianiști români fac performanță.George Todică şi Adela Liculescu sunt pianiștii români care pot să-i calce pe urme lui George Enescu. Ambii au 27 de ani şi au trecut de prima fază la concursul de pian din cadrul festivalului. George Todică a studiat la Londra, iar Adela Liculescu studiază la Viena."Concursul Enescu este ca un munte pe care orice pianist vrea să îl poată urca şi am avut vise că o să particip de când eram foarte mic", afirmă George Todică, concurent la Festivalul George Enescu.,,Cel mai mult mi-aş dori prin Enescu să reiau legătura cu oportunităţile din România şi să pot cânta mai mult, simt puţin că m-am despărţit de ţară şi caut un motiv să mă întorc şi să am ce oferi când mă întorc în România", a mai spus George Todică.,,E foarte cosmopolită lumea muzicală din punctul acesta de vedere, acum totul fiind online din păcate partea aceasta umană nu se mai petrece la nivelul obişnuit dar sigur cred că este un lucru extraordinar că concursul are loc în ciuda tuturor evenimentelor de anul acesta", este de părere Adela Liculescu, concurent la Festivalul George Enescu.